b'\n_START_ARTICLE_\nLietuvos kriminalist\xc5\xb3 draugija\n_START_PARAGRAPH_\nLietuvos kriminalist\xc5\xb3 draugija\xc2\xa0\xe2\x80\x93 Lietuvos visuomenin\xc4\x97 organizacija, vienijanti kriminalistikos mokslo ir praktikos specialistus. B\xc5\xabstin\xc4\x97 Vilniuje, Ateities g. 20 (MRU).\n_START_SECTION_\nVeikla\n_START_PARAGRAPH_\nLietuvos kriminalist\xc5\xb3 draugija \xc4\xafkurta 2001\xc2\xa0m. pabaigoje, \xc4\xafregistruota 2002\xc2\xa0m. sausio 21 d. 2008\xc2\xa0m. tur\xc4\x97jo apie 60 tikr\xc5\xb3j\xc5\xb3 nari\xc5\xb3. Draugija pl\xc4\x97toja mokslin\xc4\x99, technin\xc4\x99, \xc5\xa1viet\xc4\x97ji\xc5\xa1k\xc4\x85 veikl\xc4\x85, susijusi\xc4\x85 su kriminalistika, r\xc5\xabpinasi nari\xc5\xb3 profes. kvalifikacija. Nuo 2003\xc2\xa0m. kas 2 metai kartu su Mykolo Romerio universitetu rengia tarptautin\xc4\x99 mokslin\xc4\x99 praktin\xc4\x99 konferencij\xc4\x85 \xe2\x80\x9eKriminalistika ir teismo ekspertiz\xc4\x97: mokslas, studijos, praktika\xe2\x80\x9c, seminarus aktualiais kriminalistikos ir teismo ekspertiz\xc4\x97s klausimais, kasmet\xc2\xa0\xe2\x80\x93 geriausio met\xc5\xb3 kriminalistikos leidinio ir magistro baigiamojo darbo konkurs\xc4\x85._NEWLINE_Valdymo institucijos\xc2\xa0\xe2\x80\x93 visuotinis susirinkimas, taryba, revizijos komisija, draugijos pirmininkas, mokslo taryba. Pirmininkas Henrikas Malevskis\xc2\xa0\xe2\x80\x93 nuo 2001\xc2\xa0m.'